25/10/2011 | Administración LocalMunicipal
Cerdido
Modificación da Ordenanza fiscal reguladora da taxa de apertura de establecementos

En cumprimento do disposto no acordo do pleno reunido o dia trinta de agosto de 2011 no que se aprobou provisionalmente a modificación da ordenanza fiscal reguladora da taxa de apertura de establecementos e unha vez transcorrido o período de alegacións e reclamacións, sen que se presentara ningunha, esta alcaldía o abeiro o disposto no artigo 17 do R. D. L 2/ 2004, polo que se aproba o texto refundido da lei reguladora das facendas locais acorda a publicación íntegra do acordo do pleno e o texto integro da modificación que se figura deseguido: Atendendo o informe–proposta de Secretaria de data dez de agosto de 2011 no que se se establece a necesidade de modificar a ordenanza fiscal regulada da taxa pola apertura de establecemento e considerando as múltiples reformas lexislativas operadas en virtude da Directiva Comunitaria 2006/123/CE do Parlamento Europeo e do Consello do 12 de decembro de 2006 (en adiante Directiva de Servizos) recollidas na normativa estatal española, basicamente na Lei 17/2009 do 23 de novembro de libre acceso de actividades e servizos, Lei 25/2009, de 22 de decembro e mais recentemente na Lei 2/2011, de 4 de marzo, de Economía Sostible na que se inclúen medidas de simplificación administrativas, entre outras, por medio da incorporación do artigo 84 bis e 84 ter da Lei 7/1985, de 2 de abril, Reguladora das Bases do Réxime Local, que establecen que con carácter xeral, o exercicio de actividades non se someterá a obtención de licenza ou outro medio de control preventivo, o abeiro do disposto no artigo 175 do Regulamento de organización, Funcionamento e Réxime Xurídico das Entidades Locais, e a vista do texto da ordenanza fiscal reguladora da taxa polo outorgamento de licenzas de apertura de establecementos publicado no BOP 27/11/2006 acorda: Primeiro: Adaptar a ordenanza fiscal municipal reguladora da taxa polo outorgamento de licenzas de apertura de establecemento ó disposto no artigo 71 bis da Lei 30/1992 de Réxime Xurídico das Administracións Públicas e Procedemento administrativo Común, así como o disposto no Real Decreto Lexislativo 2/2004 polo que se aproba o Texto Refundido da Lei Reguladora das Facendas Locais, debéndose modificar o feito impoñible, o devengo, o réxime de xestión e o réxime de ingreso, que quedaría redactado do seguinte xeito: Artigo 2. Feito Impoñible. O primeiro paragrafo queda redactado do seguinte xeito: 1. Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de tranquilidade, sanidade, salubridade e calquera outras esixidas polas correspondentes ordenanzas e regulamentos municipais ou xerais para o seu normal funcionamento, nos supostos da tramitación da licenza de apertura ou nos supostos de comunicación previa ou declaración responsable. Artigo 8. Devengo. Queda redactado o seu paragrafo primeiro do seguinte xeito: Devéngase a taxa e nace a obriga de contribuír, cando se inicie a actividade municipal que constitúe o feito impoñible. Para os efectos, entenderase iniciada dita actividade na data de presentación da oportuna solicitude da licenza de apertura ou presentación da comunicación previa ou declaración responsable, se o suxeito pasivo formulase expresamente esta. Artigo 9. Normas de xestión. Queda redactado do seguinte xeito: 1. As persoas interesadas na obtención dunha licenza de apertura de establecementos industrial ou mercantil presentarán, previamente, no rexistro xeral a oportuna solicitude ou comunicación previa ou declaración responsable, con especificación da actividade ou actividades a desenvolver no local, achegando o proxecto ou documentos esixidos para cada clase de actividade polas disposicións vixentes, ademais da seguinte documentación, dependendo do concepto: a) Licenza para actividades clasificadas: proxecto por triplicado. b) Licenza de apertura: bosquexo de distribución do local.2. Se despois de formulada a solicitude de licenza de apertura ou comunicación previa ou declaración responsable, se variase ou ampliase a actividade a desenvolver no establecemento, ou se alterasen as condicións proxectadas por tal establecemento ou ben se ampliase o local inicialmente previsto, estas modificacións terán que poñerse en coñecemento da Administración Municipal co mesmo detalle ou alcance que se esixe na declaración prevista no número anterior. Artigo 10. Réxime de ingreso. Queda redactado do seguinte xeito: A tenor da facultade que confire o artigo 26 do Real Decreto Lexislativo 2/2004, esixirase o depósito previo do importe da taxa regulada nesta Ordenanza, a cuxo fin, o solicitante da licenza procederá a autoliquidar o seu importe e ingresar a cantidade resultante. O depósito será aplicado á satisfacción da cota tributaria no momento de outorgarse a licenza, practicándose a correspondente liquidación provisional, con reintegro do seu importe ao interesado se por causas non imputables a este non chegase a prestarse o servizo. Se da liquidación practicada resultase unha cota superior ou inferior ó depósito constituído, procederase a requirir o ingreso da diferenza antes de expedir a licenza, no primeiro caso, é á devolución do exceso no segundo. Xuntamente co depósito previo ingresarase o importe estimado dos anuncios que sexa necesario publicar e outros gastos análogos que sexan de conta do interesado. Nos supostos de presentación de comunicación previa ou declaración responsable, os obrigados tributarios virán obrigados a presentar ante o Concello a autoliquidación segundo o modelo determinado pola Administración Municipal e simultaneamente procederá a ingresar en fondos municipais a cota que resulte. No devandito documento o declarante fará constar todos os elementos da relación tributaria que sexan necesarios para efectuar a liquidación. Cerdido, Cerdido, 17 de outubrod e 2011 A Alcaldesa Asdo. Ana Rodriguez Montero